CELEX: 32016R0472
Language: lt
Date: 2016-03-31 00:00:00
Title: 2016 m. kovo 31 d. Komisijos įgyvendinimo reglamentas (ES) 2016/472, kuriuo dėl termino „Komisijos inspektorius“ apibrėžties iš dalies keičiamas Reglamentas (ES) Nr. 72/2010 (Tekstas svarbus EEE)

1.4.2016   
            
            
               LT
            
            
               Europos Sąjungos oficialusis leidinys
            
            
               L 85/28
            
         KOMISIJOS ĮGYVENDINIMO REGLAMENTAS (ES) 2016/472
   2016 m. kovo 31 d.
   kuriuo dėl termino „Komisijos inspektorius“ apibrėžties iš dalies keičiamas Reglamentas (ES) Nr. 72/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 15 straipsnį,
   kadangi:
   
               (1)
            
            
               Europos ekonominės erdvės susitarime (EEE susitarime) (2), visų pirma jo XIII priede, nustatyta, kad Europos laisvosios prekybos asociacijai (ELPA) priklausančios EEE valstybės narės turi įgyvendinti bendruosius pagrindinius aviacijos saugumo standartus, o ELPA priežiūros institucija tose valstybėse narėse turi atlikti patikrinimus. Siekdama, kad bendrieji pagrindiniai standartai būtų įgyvendinami dar darniau, Komisija turėtų turėti galimybę į savo aviacijos saugumo inspektorių grupių veiklą įtraukti kvalifikuotus ELPA priežiūros institucijos ir ELPA valstybių narių ekspertus;
            
         
               (2)
            
            
               Europos civilinės aviacijos konferencijos (ECAK) sekretoriatas, siekdamas užtikrinti atitiktį aviacijos saugumo standartams, koordinuoja ECAK valstybėse narėse atliekamus aviacijos saugumo auditus. Kad ECAK sekretoriatas ir Komisija galėtų aktyviau keistis geriausia patirtimi aviacijos saugumo srityje, Komisija turėtų turėti galimybę į savo aviacijos saugumo inspektorių grupių veiklą įtraukti kvalifikuotus ECAK sekretoriato ekspertus;
            
         
               (3)
            
            
               šiame reglamente nustatytos priemonės atitinka Reglamento (EB) Nr. 300/2008 19 straipsnio 2 dalyje nurodyto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Komisijos reglamento (ES) Nr. 72/2010 (3) 2 straipsnio 3 dalis pakeičiama taip:
   
      „3.   Komisijos inspektorius– Komisijos atrinktas asmuo, kuriam pavesta dalyvauti Komisijos atliekamuose patikrinimuose ir kuris yra Sąjungos arba Europos laisvosios prekybos asociacijos (ELPA) valstybės narės pilietis, dirbantis:
      
                  —
               
               
                  Komisijoje,
               
            
                  —
               
               
                  Sąjungos valstybėje narėje, kurioje eina nacionalinio auditoriaus pareigas,
               
            
                  —
               
               
                  ELPA valstybėje narėje, kurioje jam pavesta valstybės narės vardu nacionaliniu lygmeniu vykdyti atitikties stebėsenos veiklą,
               
            
                  —
               
               
                  ELPA priežiūros institucijoje arba
               
            
                  —
               
               
                  Europos civilinės aviacijos konferencijos sekretoriate.“
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 31 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 97, 2008 4 9, p. 72.
   
      (2)  OL L 1, 1994 1 3, p. 3.
   
      (3)  2010 m. sausio 26 d. Komisijos reglamentas (ES) Nr. 72/2010, kuriuo nustatoma Komisijos atliekamų patikrinimų aviacijos saugumo srityje tvarka (OL L 23, 2010 1 27, p. 1).